Fjellskrubbedderkopp

A. a. lamperti

Fjellskrubbedderkopp (Arctosa alpigena) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. Den har en underart, som også finnes i Norge.

 Utbredelse 
Fjellskrubbedderkopp er utbredt i Europa. Den finnes i fjellet (høyfjellet) og er registrert i Norge. Det finnes en underart, Arctosa alpigena lamperti (Dahl, 1908).

 Utseende 
Fjellskrubbedderkopp er brun eller brunsvart. Hode-bryst stykket er ganske hårløst og skinnende brunt. Bakkroppen har tydelige hår og en karateristisk lys flekk på oversiden. Beina er lysere, nesten gulbrune. Som voksne (imago) er hunnen opptil 10 mm, mens hannen er opptil 8 mm lang (kroppens lengde).

Mange av artene i slekten Arctosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 

 Levevis 
Arctosa alpigena lever stort sett i fjellet, men kan finnes ned til 150 moh. I Europa finnes den i Alpene. Den foretrekker fuktige leveområder blant annet myr med torvmose. De kjønnsmodne edderkoppene (imago) finnes fra sommeren til høsten. 

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Arctosa (tysk)

 Eksterne lenker 

 Ulveedderkopper – edderkopper.net  (norsk)

Kategori:Ulveedderkopper
Kategori:Edderkoppdyr formelt beskrevet i 1852